Helsingin Tallinna-tunneli sai yllättävän kilpailijan Espoosta – Peter Vesterbacka kokoaa jo kansainvälistä rahoitusta ja on siksi opetellut puhumaan kiinaa

Kun virkamiehet vasta selvittävät, onko tunneli fiksu ratkaisu, Rovion pelikonkari Peter Vesterbacka kokoaa jo kansainvälistä rahoitusta Espoon kautta kulkevalle tunnelille.

Espoon Keilaniemen maankäyttöä on jo soviteltu mahdollista tunnelia varten. Raide-Jokerin päätepysäkin suunnittelu meni uusiksi. ”Emme halua nyt rakentaa väärään paikkaan sellaisia ratkaisuja, jotka voisivat vaikeuttaa mahdollisen Tallinna-tunnelin toteutusta”, Markku Markkula sanoo.­

Tallinna-tunnelista on syntynyt kilpajuoksu kahden hyvin erilaisen hankkeen välillä. Toinen niistä on perinteinen virkamieshanke, jossa ei puhuta rahoituksesta vielä mitään. Toisessa taas kootaan ensin rahoitusta kansainvälisiltä markkinoilta.